b'\n_START_ARTICLE_\nSaona (otok)\n_START_SECTION_\nZgodovina\n_START_PARAGRAPH_\nOtoku je ime nadel Kri\xc5\xa1tof Kolumb, ki ga je na svojem drugem popotovanju v Novi svet prvi\xc4\x8d odkril \xc5\xbee maja leta 1494. S tem se je \xc5\xbeelel pokloniti\xc2\xa0\xc2\xbb.. Micheleju da Cuneu, svojem prijatelju iz  Savone.\xc2\xab Slednjega je imenoval tudi za prvega guvernerja otoka. _NEWLINE_Otok Saona in mesto Savona v dana\xc5\xa1nji Liguriji v severni Italiji sta dandanes pobrateni mesti. Majhno elektrarno, ki je danes na otoku, je podarilo prav mesto Savona.\n_START_SECTION_\nZemljepis\n_START_PARAGRAPH_\nMorje ob otoku je dom mnogim \xc5\xbeivalskim vrstam, \xc5\xa1e posebej pti\xc4\x8dem in ribam tropskih morij, saj na ve\xc4\x8d mestih pe\xc5\xa1\xc4\x8dene sipine na odprtem morju zni\xc5\xbeajo globino morja na le okoli dobrega pol metra. Ob takih mestih se pogosto ustavljajo turisti\xc4\x8dna plovila, iz katerih se turisti potapljajo in raziskujejo podvodni svet okolice, v katerem najdemo tudi polja endemitnih morskih zvezd.'